Молодцов Игорь Николаевич

Игорь Николаевич Молодцов () — ғалим-механик, физика-математика фәндәре докторы, Мәскәү дәүләт университетының механика-математика факультетының һығылмалылыҡ теорияһы кафедраһы профессоры.

 Биографияһы 
Игорь Николаевич Молодцов 1954 йылдың 17 авгусында Приморье крайының Владивосток ҡалаһында хәрби хеҙмәткәр ғаиләһендә тыуған. 1962 йылда ғаилә Ҡырымға күсеп килә (Симферополь ҡалаһы), унда ул 1971 йылда 40-сы мәктәптең математика класын алтын миҙал менән тамамлай. Уның математикаға һәм башҡа теүәл фәндәргә ҡыҙыҡһыныуы арҙаҡлы совет математигы А. Н. Колмогоровтың дуҫы һәм курсташы — математика уҡытыусыһы А. П. Тиняков ҡатнашлығында формалаша. А. Н. Колмогоров үҙе лә 40-сы мәктәпкә бер нисә тапҡыр бара, унда уҡыусылар алдында лекциялар менән сығыш яһай. 1971 йылда Мәскәү дәүләт университетының механика-математика факультетына уҡырға инә, факультетты тамамлағандан һуң, 1976 йылда, аспирантурала уҡыуын дауам итә. 1979 йылдан 1998 йылға тиклем ғәмәли математика кафедраһында, һуңынан Мәскәү иҡтисад һәм сервис институтының математик модель әҙерләү кафедраһында эшләй.

1998 йылдан алып Мәскәү дәүләт университетының механика-математика факультетында эшләй. Фән кандидаты (1982)Каталог РНБ, фән докторы (2003), һығылмалылыҡ теорияһы кафедраһы профессоры (2007).

 Фәнни һәм методик эшмәкәрлеге 
Төп фәнни һөҙөмтәләре һығылмалылыҡ һәм йәбешкәклектең динамик теорияһы һәм һығылмалылыҡ процестары теорияһы өлкәләрендә алына. Ул 40-тан ашыу ғилми хеҙмәт, 4 уҡыу әсбабы, 3 ғилми баҫма авторы. Ул математика һәм механика буйынса әҙерлек алып барыусы Рәсәйҙең классик университеттары системаһы өсөн 3-сө быуын яңы белем биреү стандарттарын әүҙем әҙерләүселәрҙең береһе була. Уның ҡатнашлығында юғары профессиональ белем биреүҙең «Математика», «Математика һәм компьютер фәндәре», «Механика һәм математик модель әҙерләү», «Фундаменталь математика һәм механика» әҙерлек йүнәлештәре буйынса дәүләт стандарттары әҙерләнә.

 Библиография 





 Һылтанмалар 
 Список научных трудов на Math-Net.Ru.

 Иҫкәрмәләр 

 Әҙәбиәт 


Категория:Физика-математика фәндәре докторҙары
Категория:СССР педагогтары
Категория:Википедия:Замандаштар биографияһы
Категория:1954 йылда тыуғандар
Категория:17 августа тыуғандар
Категория:«Мәскәүҙең 850 йыллығы иҫтәлегенә» миҙалы менән бүләкләнеүселәр
Категория:Мәскәү дәүләт университетын тамамлаусылар
Категория:Мәскәү дәүләт университеты уҡытыусылары